Անորա

**«Անորա»** (), կատակերգադրամատիկ ֆիլմ, որը նկարահանել է Շոն Բեյքերը։ Գլխավոր դերերում նկարահանվել են Մայքի Մեդիսոնը, Մարկ Էյդելշտեյնը և Յուրա Բորիսովը։ Ֆիլմում նկարահանվել են նաև հայ դերասաններ Վաչե Թովմասյանն ու Կարեն Կարագուլյանը։ 

Ֆիլմի պրեմիերան կայացել է 2024 թվականի մայիսի 21-ին Կաննի կինոփառատոնում, որտեղ ֆիլմն արժանացել է «Ոսկյա արմավենու ճյուղի»։ Էկրան է բարձրացել 2024 թվականի հոկտեմբերի 18-ին։ Ֆիլմը ամբողջ աշխարհում հավաքել է 41 միլիոն դոլար՝ 6 միլիոն դոլար բյուջեի դիմաց՝ դարձնելով այն Բեյքերի ամենաշատ եկամուտ ունեցող ֆիլմը։

«Անորան» ճանաչվել է 2024 թվականի լավագույն ֆիլմերի տասնյակից մեկը՝ Գնահատման ազգային խորհրդի և Ամերիկյան կինոյի ինստիտուտի կողմից։ 

2025 թվականի մարտի 2-ին կայացած Օսկարի 97-րդ մրցանակաբաշխության ժամանակ ֆիլմն արժանացել է առաջատար հինգ մրցանակների՝ լավագույն ֆիլմ, լավագույն դերասանուհի (Մեդիսոն), լավագույն օրիգինալ սցենար, լավագույն ֆիլմի մոնտաժ և լավագույն ռեժիսոր։ Մեդիսոնը նաև արժանացել է «Լավագույն դերասանուհի» 78-րդ Բրիտանական ակադեմիայի կինոմրցանակաբաշխությանը։

## Սյուժե
Ֆիլմի գործողությունները տեղի են ունենում Բրուքլինում։ Գլխավոր հերոսը՝ Էնին, երիտասարդ մարմնավաճառ է, որն ամուսնանում է ռուս օլիգարխի որդու՝ Իվան Զախարովի հետ։ Փեսայի ծնողները, իմանալով կատարվածի մասին, գալիս են Նյու Յորք՝ ամեն ինչ կարգավորելու։

## Դերերում
* Մայքի Մեդիսոն - *Անի (Անորա)*
* Մարկ Էյդելշտեյն - *Իվան Զախարով*
* Յուրա Բորիսով - *Իգոր*
* Դարյա Եկամասովա - *Գալինա Ստեպանովնա, Իվանի մայրը*
* Ալեքսեյ Սերեբրյակով - *Նիկոլայ Զախարով, Իվանի հայրը, ռուս օլիգարխ*
* Կարեն Կարագուլյան - *Թորոս*
* Վաչե Թովմասյան - *Գառնիկ*
* Ալյոնա Գուրևիչ - *Կլարա*
* Այվի Ուոլք - *Կրիստալ*

## Նկարահանում, գնահատում
[մինի|[Յուրա Բորիսովը, Շոն Բեյքերը, Մայքի Մեդիսոնը, Կարեն Կարագուլյանը և Վաչե Թովմասյանը Տորոնտոյի 2024 թվականի կինոփառատոնում]]
Ֆիլմի նկարահանումները տեղի են ունեցել 2023 թվականին՝ Նյու Յորքում (Բրուքլին) և Լաս Վեգասում։

Ֆիլմի պրեմիերան կայացել է 2024 թվականի մայիսի 21-ին Կաննի կինոփառատոնի հիմնական ծրագրի շրջանակներում։ Քննադատները «Անորան» նախապես դասել էին տարվա գլխավոր փառատոնային պրեմիերաների շարքին։ Ցուցադրության ավարտից հետո հանդիսատեսը 9 րոպե շարունակ ծափահարել է ֆիլմի ստեղծողներին։ 2024 թվականի մայիսի 25-ին ֆիլմն արժանացել է «Ոսկյա արմավենու ճյուղ» բարձրագույն մրցանակին։

Օսկարի 97-րդ մրցանակաբաշխության ժամանակ ֆիլմն արժանացել է հինգ բարձրագույն պարգևի։ «Լավագույն դերասանուհի» անվանակարգում հաղթել է Մայքի Մեդիսոնը, «Լավագույն ռեժիսոր» է ճանաչվել Շոն Բեյքերը, ֆիլմին շնորհվել է «Օսկար» նաև «Լավագույն ֆիլմ», «Լավագույն մոնտաժ» և «Լավագույն օրիգինալ սցենար» անվանակարգերում։

## Ծանոթագրություններ

## Արտաքին հղումներ
* Ֆիլմի էջ Կաննի կինոփառատոնի կայքում
* Հայերն «Անորայից»՝ Կարեն Կարագուլյանն ու Վաչե Թովմասյանը
* 
* 
* Official Screenplay 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2024 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն անկախ ֆիլմեր
Կատեգորիա:Անգլերեն ֆիլմեր
Կատեգորիա:Դրամա ֆիլմեր
Կատեգորիա:Կինոկատակերգություններ
Կատեգորիա:Հայերեն ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր ամուսնության մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում